**Tartumaa meistrivõistlused sangpommispordis 2024**

**I Eesmärk**

1. Populariseerida sangpommisporti

2. Selgitada välja 2024 aasta Tartumaa meistrid sangpommispordis

**II Aeg ja koht**

Võistlused toimuvad 11-15. märts 2024.a. veebis.

Ürituse toimumise koht Facebook: TARTUMAA MEISTRIVÕISTLUSED SANGPOMMISPORDIS 2024

**III Juhtimine ja korraldamine**

Võistlused korraldab ja viib läbi Tartumaa Sangpommiklubi, koostöös Tartumaa Spordiliiduga.

Võistluste peakohtunik on Kuldar Kark, mobiil +37253733322.

Rakendatakse rahvusvaheliselt kehtivaid võistlusmäärusi.

**IV Osavõtjad**

Võistelda võivad kõik tervislikust eluviisist lugupidavad inimesed. Vanusepiiri ei ole määratud, oodatud on kõik noored ja vanad.

Kõik osavõtjad vastutavad ise oma tervisliku seisundi eest.

**V Programm**

Võistlused on individuaalsed täiskasvanutele ja noortele (sündinud 2006.a ja hiljem).

Noormehed (sünd 2006.a ja hiljem) kehakaaludes -75kg ja + 75kg; 16 kg sangpomm;

Mehed kehakaaludes -73kg, -85kg, -95kg, +95kg; 24 kg sangpomm;

Neiud (sünd 2006.a ja hiljem) absoluutkaalus; 12 kg sangpomm

Naised kehakaaludes -68kg ja +68kg ; 16 kg sangpomm)

Meeste individuaalne paremusjärjestus kehakaalus selgitatakse punktide liitmise teel, kusjuures rebimine annab 1 ja tõukamine 2 punkti.

Naistel toimub ainult rebimine.

**VI Autasustamine**

Tõstmise kehakaaludes I-III koha saavutanud võistlejaid autasustatakse medaliga. Lisaks mitmed loosiauhinnad.

**VII Informatsioon**

• Tõsted peavad olema sooritatud selliselt, et võistleja tõsted ei läheks kaadrist välja. Teisisõnu, võistleja peab olema videol nähtav sõrmeotstest jalataldadeni.

• Võistlejad, kes teevad kahevõistlust, nende tõukamiste ja rebimiste vaheline puhkehetk ei tohi olla rohkem, kui 2 h.

• Sangpommi ja võistleja kaalud arvestame aususe peale.

• Video lisa Facebooki ürituse lehel https://fb.me/e/58JjkMeL9 ja kindlasti lisa video juurde võistleja kaal; vanus ja esindus.

Lisainfo Tartumaa Sangpommiklubi Facebooki lehel või Kuldar Kark +372 53733322.